[pic] | EUROPA-KOMMISSIONEN |

Bruxelles, den 8.3.2010

KOM(2010)65 endelig

2010/0041 (COD)

Forslag til

EUROPA-PARLAMENTETS OG RÅDETS FORORDNING

om ændring af Europa-Parlamentets og Rådets direktiv 2009/42/EF om statistisk registrering af godstransport og passagerbefordring ad søvejen

2010/0041 (COD)

Forslag til

EUROPA-PARLAMENTETS OG RÅDETS FORORDNING

om ændring af Europa-Parlamentets og Rådets direktiv 2009/42/EF om statistisk registrering af godstransport og passagerbefordring ad søvejen

(EØS-relevant tekst)

BEGRUNDELSE

BAGGRUND FOR FORSLAGET |

110 | Begrundelse og formål Formålet med dette forslag til Europa-Parlamentets og Rådets forordning er at ændre direktiv 2009/42/EF med henblik på at gøre indsamlingen af data efter fragttype til søtransportstatistik obligatorisk. Indsamlingen af data efter fragttype er obligatorisk for europæisk vejgodsstatistik[1], jernbanetransportstatistik[2] og statistik over godstransport ad indre vandveje[3]. Ved indsamlingen af europæiske statistikker over alle transportformer bør der anvendes fælles begreber og standarder for at opnå størst mulig sammenlignelighed mellem transportformerne. Nærmere bestemt vil omfattende og ensartede statistikker opdelt efter fragttype for alle transportformer kunne skabe generelle rammer til fremme og overvågning af politikken for samordning af transportformerne, der skal sikre en optimal kombination af forskellige transportformer inden for samme transportkæde, og moderniseringen af godstransportlogistikken[4]. |

120 | Generel baggrund De data, som er indsamlet i henhold til EU-lovgivningen om statistisk registrering af godstransport og passagerbefordring ad søvejen, og formidlingspolitikken er blevet underkastet en teknisk analyse på europæisk plan. Formålet hermed var at foreslå mulige tekniske løsninger til størst mulig forenkling af de forskellige aktiviteter, der er nødvendige for produktionen af statistik, og samtidig tilpasse slutresultatet til de nuværende og forventede brugerbehov. Ved denne analyse er der blevet taget højde for muligheden for at forbedre udnyttelsen af de ressourcer, der er afsat til statistisk registrering af godstransport og passagerbefordring ad søvejen, ved at koncentrere aktiviteterne inden for områder, som brugerne har anset for at være vigtigere (statistik over godstransport) end andre (statistik over passagerbefordring og skibstrafik). På grundlag af resultaterne af denne analyse har Kommissionen for kort tid siden vedtaget forenklinger i statistikkerne over både passagerbefordringen og skibstrafikken i de største europæiske havne[5]. Den tekniske analyse gik bl.a. ud på at undersøge, om det var muligt at gøre indsamlingen af data efter fragttype (datasæt B1) obligatorisk, og på hvilken måde dette ville kunne gøres. I henhold til andet afsnit i bilag VIII til Europa-Parlamentets og Rådets direktiv 2009/42/EF om statistisk registrering af godstransport og passagerbefordring ad søvejen[6] fastlægges betingelserne for indsamling af datasæt B1 (data vedrørende "søtransport i de største europæiske havne efter havn, fragttype, vare og relation") af Rådet på forslag af Kommissionen under hensyn til resultaterne af den pilotundersøgelse, der i henhold til artikel 10 i direktiv 95/64/EF af 8. december 1995 om statistisk registrering af godstransport og passagerbefordring ad søvejen[7] gennemføres over en treårig overgangsperiode vedrørende gennemførligheden og medlemsstaternes og respondenternes udgifter i forbindelse med indsamlingen af disse oplysninger. I henhold til beretningen fra Kommissionen til Rådet og Europa-Parlamentet om de indhøstede erfaringer under det arbejde, der er udført i henhold til Rådets direktiv 95/64/EF om statistisk registrering af godstransport og passagerbefordring ad søvejen[8], er indsamling af detaljerede data om styrtgods og semi-bulk-gods mulig og vil ikke medføre uforholdsmæssigt store omkostninger. De største problemer opstod i forbindelse med sådanne data for container- og roll-on-roll-off-trafik. Det var hensigtsmæssigt først at undersøge mulighederne for at udvide direktiv 95/64/EF til at omfatte andre data i artikel 10, stk. 2, litra a), når der var indhøstet flere erfaringer med indsamling af de nuværende variabler, og når det nuværende system fungerede godt. Hvad angår indsamling af vareoplysninger bør der tages højde for eventuelle revisioner af NST/R-nomenklaturen (standardgodsnomenklaturen til transportstatistik, 1967). Det nuværende indsamlingssystem fungerer godt, hvilket også gælder gennemførelsen af de ændringer, der indførtes ved Kommissionens beslutning 2005/366/EF af 4. marts 2005[9], og den geografiske udvidelse af systemet som følge af udvidelsen af Den Europæiske Union i 2004[10] og 2007[11]. En stor del af de medlemsstater, som indberetter data til Eurostat i henhold til direktivet, har regelmæssigt leveret datasæt B1 til Eurostat på grundlag af NST/R-nomenklaturen på frivillig basis. De største problemer med at udarbejde data efter fragttype på grundlag af NST/R-nomenklaturen, jf. ovennævnte beretning, er blevet løst med indførelsen af NST 2007[12] (standardgodsnomenklaturen til transportstatistik, 2007) som den fælles nomenklatur for transport af gods ad søvejen, ad landevej, med jernbane og ad indre vandveje, som er gældende fra referenceåret 2008, og som finder anvendelse på 2008-data[13]. For de medlemsstater, der allerede indsamler B1-datasæt, kræver udarbejdelsen af data i henhold til NST 2007 en omklassificering af oplysninger, som de nationale statistikmyndigheder allerede råder over, uden yderligere byrde for respondenterne og efter samme fremgangsmåde som for statistikker over landevejs- og jernbanetransport samt transport ad indre vandveje. For de øvrige medlemsstater skulle det være muligt at udarbejde datasæt B1 ved hjælp af oplysninger, som de kompetente nationale statistikmyndigheder allerede råder over, med meget begrænsede undtagelser. I de fleste tilfælde vil indsamlingen af datasæt B1 ikke pålægge respondenterne yderligere byrde. Endelig nåede man til enighed om, at indførelsen i 2011 af forpligtelsen til at levere Kommissionen (Eurostat) B1-datasæt vil give medlemsstaterne en passende periode til på frivillig basis at udarbejde data med henblik på at foretage de nødvendige tests og tilpasninger. |

130 | Gældende bestemmelser på det område, som forslaget vedrører Bestemmelser findes allerede i eksisterende lovgivning (direktiv 2009/42/EF, bilag VIII, datasæt B1). Dataene indsamles dog på frivillig basis. |

HØRING AF INTERESSEREDE PARTER OG KONSEKVENSANALYSE |

Høring af interesserede parter |

211 | I begyndelsen af 2006 blev der nedsat en taskforce vedrørende søtransportstatistik, som skulle gennemføre en teknisk analyse af den eksisterende dataindsamlings- og formidlingspolitik i henhold til EU-lovgivningen om statistisk registrering af godstransport og passagerbefordring ad søvejen. Taskforcen består af repræsentanter for forskellige organisationer (dataproducenter, brugere og eksperter inden for søtransport) nærmere bestemt: kompetente nationale statistikmyndigheder (nationale statistiske kontorer, nationale søfartsmyndigheder, transportministerier) Kommissionens tjenestegrene Det Europæiske Agentur for Søfartssikkerhed økonomiske aktører (den europæiske havneorganisation (ESPO), den europæiske skibsrederforening (ECSA)). Til forberedelse af taskforcens arbejde rundsendte Eurostat i 2006 et særligt spørgeskema til de vigtigste brugere af søtransportstatistik i Kommissionen: GD TREN, GD COMP, GD ENV, GD FISH (nu GD MARE), GD JLS, GD TAXUD. De af taskforcens udarbejdede forslag blev herefter drøftet inden for det europæiske statistiske systems sædvanlige rammer af arbejdsgruppen vedrørende søtransportstatistik og af Udvalget for Koordinering af Transportstatistik. Dette forslag til Europa-Parlamentets og Rådets forordning har været genstand for intensive forhandlinger mellem de berørte parter og indgår i en samlet pakke af lovgivningsinitiativer, som er i overensstemmelse med Kommissionens foranstaltninger til enklere og bedre lovgivning[14], nærmere bestemt: Kommissionens forordning (EF) nr. 1304/2007 af 7. november 2007 om oprettelse af NST 2007[15] som fælles nomenklatur for transporteret gods med visse transportformer udkast til Kommissionens afgørelse .../.../EU af ….. om ændring af Europa-Parlamentets og Rådets direktiv 2009/42/EF om statistisk registrering af godstransport og passagerbefordring ad søvejen til forenkling af statistikker om passagerbefordring og skibstrafik. Den tidligere gældende lovgivning er også blevet omarbejdet[16], og gennemførelsesretsakterne kodificeret[17]. |

Ekspertbistand |

225 | Deltagerne i taskforcen vedrørende søtransportstatistik og arbejdsgruppen vedrørende transportstatistik var alle eksperter med kendskab til den gældende lovgivning, de nationale systemer til indsamling og udarbejdelse af søtransportstatistik og nye udviklingstendenser inden for søtransport. |

230 | Konsekvensanalyse Løsningsmodel 1: (Den gældende lovgivning bibeholdes) - Det vil ikke være muligt at sikre en komplet og løbende produktion af statistiske data om søtransport efter fragttype. Løsningsmodel 2: (Den gældende lovgivning ændres) - Det vil være muligt at sikre en komplet og løbende produktion af statistiske data om søtransport efter fragttype. Omfattende og ensartede statistikker opdelt efter fragttype for alle transportformer vil skabe generelle rammer til fremme og overvågning af politikken for samordning af transportformerne, der skal sikre en optimal kombination af forskellige transportformer inden for samme transportkæde, og moderniseringen af godstransportlogistikken. Mere generelt kan det siges, at den foreslåede ændring kombineret med andre lovgivningsinitiativer vil kunne tilpasse statistikproduktionen til de nuværende og forventede brugerbehov. Som nævnt i begrundelsens punkt 1 foretog taskforcen vedrørende søtransportstatistik, arbejdsgruppen vedrørende søtransportstatistik (hvor alle de nationale statistikmyndigheder med ansvar for denne dataindsamling er repræsenteret) og Udvalget for Koordinering af Transportstatistik en evaluering af konsekvenserne af dette forslag for respondentbyrden: I de fleste tilfælde vil indsamlingen af datasæt B1 ikke indebære en yderligere byrde for respondenterne. |

FORSLAGETS RETLIGE ASPEKTER |

305 | Resumé af forslaget Forordningen har til formål at sikre en komplet og løbende produktion af statistiske data om søtransport efter fragttype, der er konsistente og harmoniseret med de allerede eksisterende statistikker over de øvrige relevante transportformer. |

310 | Retsgrundlag Artikel 338 i traktaten om Den Europæiske Unions funktionsmåde udgør retsgrundlaget for europæiske statistikker. Europa-Parlamentet og Rådet vedtager efter den almindelige lovgivningsprocedure foranstaltninger til udarbejdelse af statistikker, hvor det er nødvendigt for, at Unionen kan udøve sin virksomhed. Ifølge denne artikel skal udarbejdelsen af europæiske statistikker være karakteriseret ved upartiskhed, pålidelighed, objektivitet, videnskabelig uafhængighed, omkostningseffektivitet og de statistiske oplysningers fortrolighed. |

320 | Subsidiaritetsprincippet Subsidiaritetsprincippet finder anvendelse, da forslaget ikke hører ind under Den Europæiske Unions enekompetence. |

321 | Målene for dette forslag, nemlig at fastsætte fælles regler for systematisk udarbejdelse af europæiske statistikker om søtransport baseret på samme klassificering efter fragttype som for de øvrige relevante transportstatistikker, kan ikke i tilstrækkelig grad opfyldes af medlemsstaterne. |

324 | Målene kan bedre opfyldes på europæisk plan på grundlag af en europæisk retsakt, fordi kun Kommissionen kan koordinere den nødvendige harmonisering af de statistiske oplysninger på europæisk plan, mens dataindsamlingen og udarbejdelsen af sammenlignelige statistikker om søtransport kan foretages af medlemsstaterne. Den Europæiske Union kan derfor vedtage foranstaltninger i overensstemmelse med subsidiaritetsprincippet, jf. artikel 5 i traktaten om Den Europæiske Union. |

Forslaget er derfor i overensstemmelse med subsidiaritetsprincippet. |

Proportionalitetsprincippet Forslaget er i overensstemmelse med proportionalitetsprincippet af følgende årsager: |

331 | I overensstemmelse med proportionalitetsprincippet går forordningen ikke ud over, hvad der er nødvendigt for at nå målet. Forordningen bestemmer ikke, hvilke dataindsamlingsmetoder der skal anvendes i de enkelte medlemsstater, kun hvilke data der skal leveres, så der sikres en ensartet struktur og tidsplan. |

Reguleringsmiddel/reguleringsform |

341 | Foreslået reguleringsmiddel: En forordning fra Europa-Parlamentet og Rådet. |

BUDGETMÆSSIGE KONSEKVENSER |

401 | Indsamlingen af data har ingen konsekvenser for EU's budget. |

ANDRE OPLYSNINGER |

511 | Den foreslåede retsakt er relevant for EØS og bør derfor omfatte hele EØS-området. |

Forslag til

EUROPA-PARLAMENTETS OG RÅDETS FORORDNING

om ændring af Europa-Parlamentets og Rådets direktiv 2009/42/EF om statistisk registrering af godstransport og passagerbefordring ad søvejen

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om Den Europæiske Unions funktionsmåde, særlig artikel 338, stk. 1,

under henvisning til forslag fra Kommissionen,

efter fremsendelse af forslaget til de nationale parlamenter,

efter den almindelige lovgivningsprocedure og

ud fra følgende betragtninger:

1. I henhold til andet afsnit i bilag VIII til Europa-Parlamentets og Rådets direktiv 2009/42/EF om statistisk registrering af godstransport og passagerbefordring ad søvejen[18] fastlægges betingelserne for indsamling af datasæt B1 (data vedrørende "søtransport i de største europæiske havne efter havn, fragttype, vare og relation") af Rådet på forslag af Kommissionen under hensyn til resultaterne af den pilotundersøgelse, der i henhold til artikel 10 i direktiv 95/64/EF af 8. december 1995 om statistisk registrering af godstransport og passagerbefordring ad søvejen[19] gennemføres over en treårig overgangsperiode vedrørende gennemførligheden og medlemsstaternes og respondenternes udgifter i forbindelse med indsamlingen af disse oplysninger.

2. I henhold til beretningen fra Kommissionen til Rådet og Europa-Parlamentet om de indhøstede erfaringer under det arbejde, der er udført i henhold til Rådets direktiv 95/64/EF[20], er indsamlingen af detaljerede data om styrtgods og semi-bulk-gods mulig og vil ikke medføre uforholdsmæssigt store udgifter. De største problemer opstod i forbindelse med udarbejdelsen af sådanne data for container- og roll-on-roll-off-trafik. Det var hensigtsmæssigt først at undersøge mulighederne for at udvide direktiv 95/64/EF til at omfatte andre data i artikel 10, stk. 2, litra a), når der var indhøstet flere erfaringer med indsamling af de aktuelle variabler, og når det nuværende system fungerede godt. Hvad angår indsamling af vareoplysninger bør der tages højde for eventuelle revisioner af NST/R-nomenklaturen (standardgodsnomenklaturen til transportstatistik, 1967).

3. Det nuværende indsamlingssystem fungerer godt, hvilket også gælder gennemførelsen af de ændringer, der indførtes ved Kommissionens beslutning 2005/366/EF af 4. marts 2005 om gennemførelsesbestemmelser til Rådets direktiv 95/64/EF om statistisk registrering af godstransport og passagerbefordring ad søvejen og om ændring af bilagene hertil[21] og den geografiske udvidelse af systemet som følge af udvidelsen af Den Europæiske Union i 2004 og 2007.

4. En stor del af de medlemsstater, som indberetter data til Eurostat i henhold til direktiv 95/64/EF, har regelmæssigt leveret datasæt B1 til Eurostat på grundlag af NST/R-nomenklaturen på frivillig basis.

5. Ved Kommissionens forordning (EF) nr. 1304/2007 af 7. november 2007 om ændring af Rådets direktiv 95/64/EF, Rådets forordning (EF) nr. 1172/1998, Europa-Parlamentets og Rådets forordning (EF) nr. 91/2003 og forordning (EF) nr. 1365/2006 i forbindelse med oprettelse af NST 2007 som fælles nomenklatur for transporteret gods med visse transportformer[22] indførtes NST 2007 (standardgodsnomenklaturen til transportstatistik, 2007) som fælles nomenklatur for transport af gods ad søvejen, ad landevej, med jernbane og ad indre vandveje. Den anvendes fra referenceåret 2008 og finder anvendelse på data for 2008. De største problemer med at udarbejde data efter fragttype på grundlag af NST/R-nomenklaturen, jf. den i betragtning 2 nævnte beretning, er blevet løst med indførelsen af NST 2007. I de fleste tilfælde vil indsamlingen af datasæt B1 derfor ikke indebære en yderligere byrde for respondenterne.

6. Indsamling af data efter fragttype er obligatorisk for europæisk vejgodsstatistik[23], jernbanetransportstatistik[24] og statistik over godstransport ad indre vandveje[25], mens den er frivillig for søtransport. Der bør indsamles europæiske statistikker over alle transportformer på grundlag af fælles begreber og standarder med det formål at opnå størst mulig sammenlignelighed mellem transportformerne.

7. Indførelsen i 2011 af forpligtelsen til at levere Kommissionen (Eurostat) datasæt B1 vil give medlemsstaterne en passende periode til på frivillig basis at udarbejde data med henblik på at foretage de nødvendige tests og tilpasninger.

8. Direktiv 2009/42/EF bør derfor ændres i overensstemmelse hermed.

VEDTAGET DENNE FORORDNING:

Artikel 1

Andet afsnit i bilag VIII til direktiv 2009/42/EF udgår.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende .

Det første referenceår for anvendelsen af denne forordning er 2011, og den finder således anvendelse på data for 2011.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Europa-Parlamentets vegne På Rådets vegne

[…] […]

Formand Formand

[1] Rådets forordning (EF) nr. 1172/98 af 25. maj 1998 om statistisk registrering af vejgodstrafik (EFT L 163 af 6.6.1998, s. 1).

[2] Europa-Parlamentets og Rådets forordning (EF) nr. 91/2003 af 16. december 2002 om statistik over jernbanetransport (EFT L 14 af 21.1.2003, s. 1).

[3] Europa-Parlamentets og Rådets forordning (EF) nr. 1365/2006 af 6. september 2006 om statistik over godstransport ad indre vandveje (EUT L 264 af 25.9.2006, s. 1).

[4] Meddelelse fra Kommissionen til Rådet og Europa-Parlamentet "Hold Europa i bevægelse - Bæredygtig mobilitet på vores kontinent - Midtvejsevaluering af Europa-Kommissionens hvidbog fra 2001 om transportpolitikken" (KOM(2006) 314 endelig af 22.6.2006).

[5] Kommissionens afgørelse nr. .../…/EU af ….. om ændring af Europa-Parlamentets og Rådets direktiv 2009/42/EF om statistisk registrering af godstransport og passagerbefordring ad søvejen (EUT …).

[6] EUT L 141 af 6.6.2009, s. 29.

[7] EFT L 320 af 30.12.1995, s. 25. Direktiv 95/64/EØF blev ophævet ved direktiv 2009/42/EF.

[8] KOM(2001) 93 af 20.2.2001.

[9] EUT L 123 af 17.5.2005, s. 1.

[10] Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union (EUT L 236 af 23.9.2003, s. 573).

[11] Kommissionens forordning (EF) nr. 1792/2006 af 23. oktober 2006 om tilpasning af visse forordninger, beslutninger og afgørelser vedrørende frie varebevægelser, frie personbevægelser, konkurrencepolitik, landbrug (veterinær- og plantesundhedslovgivning), fiskeri, transportpolitik, beskatning, statistikker, socialpolitik og beskæftigelse, miljø, toldunion og eksterne forbindelser på grund af Bulgariens og Rumæniens tiltrædelse (EUT L 362 af 20.12.2006, s. 53).

[12] Bilag III til direktivet.

[13] Kommissionens forordning (EF) nr. 1304/2007 af 7. november 2007 (EUT L 290 af 8.11.2007, s. 14).

[14] KOM(2006) 689, KOM(2006) 693, KOM(2007) 23, KOM(2008) 35, KOM(2009) 28.

[15] EUT L 290 af 8.11.2007, s. 14.

[16] Europa-Parlamentets og Rådets direktiv 2009/42/EF af 6. maj 2009 (EUT L 141 af 6.6.2009, s. 29).

[17] Kommissionens beslutning 2008/861/EF af 29. oktober 2008 (EUT L 306 af 15.11.2008, s. 66).

[18] EUT L 141 af 6.6.2009, s. 29.

[19] EFT L 320 af 30.12.1995, s. 25 . Direktiv 95/64/EØF blev ophævet ved direktiv 2009/42/EF.

[20] KOM(2001) 93 af 20.2.2001.

[21] EUT L 123 af 17.5.2005, s. 1.

[22] EUT L 290 af 8.11.2007, s. 14.

[23] Rådets forordning (EF) nr. 1172/98 af 25. maj 1998 om statistisk registrering af vejgodstrafik (EFT L 163 af 6.6.1998, s. 1).

[24] Europa-Parlamentets og Rådets forordning (EF) nr. 91/2003 af 16. december 2002 om statistik over jernbanetransport (EFT L 14 af 21.1.2003, s. 1).

[25] Europa-Parlamentets og Rådets forordning (EF) nr. 1365/2006 af 6. september 2006 om statistik over godstransport ad indre vandveje (EUT L 264 af 25.9.2006, s. 1).